EUROPA-KOMMISSIONEN Bruxelles, den 1.6.2016 COM(2016) 315 final 2016/0158(NLE) Forslag til RÅDETS FORORDNING om ændring af Rådets forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018



BEGRUNDELSE 1.BAGGRUND FOR FORSLAGET •Forslagets begrundelse og formål Rådets forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018 blev vedtaget den 7. december 2015. Formålet med forordningen er at sikre konkurrenceevnen for Den Europæiske Unions forarbejdningsindustri ved at sikre tilstrækkelige forsyninger af fiskevarer til industrien uden at skade Unionens produktion af fiskevarer. Med henblik herpå begrænser eller suspenderer forordningen importafgifterne for et antal fiskevarer inden for toldkontingenter af passende størrelse. I forordningen angives også de forarbejdningsprocesser, for hvilke toldkontingenter er tilgængelige ("kvalificerende behandlinger") eller ikke er tilgængelige. Siden forordningen blev vedtaget, har visse forarbejdningsvirksomheder i EU og medlemsstaterne meddelt Kommissionen, at Unionens forarbejdningssektor ikke i tilstrækkelig grad kan anvende toldkontingentet med løbenummer 09.2760 (hel kulmule og rosa kingklip). De mener, at grunder hertil er, at de kvalificerende behandlinger for denne vare, ikke omfatter "skiveskæring". Unionens forarbejdningsindustri anfører, at ca. 95 % af dette toldkontingent vil blive anvendt til forarbejdning ved skiveskæring. Det er derfor nødvendigt at indføre skiveskæring som en kvalificerende behandling, så kontingentet kan anvendes og konkurrenceevnen sikres i denne særlige sektor. •Sammenhæng med de gældende regler på samme område Ikke relevant •Sammenhæng med Unionens politik på andre områder Ikke relevant 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Artikel 31 i traktaten om Den Europæiske Unions funktionsmåde. •Nærhedsprincippet (for områder, der ikke er omfattet af enekompetence) Toldsatserne i den fælles toldtarif falder under Unionens enekompetence. Nærhedsprincippet finder derfor ikke anvendelse for disse bestemmelser. •Proportionalitetsprincippet Forslaget er i overensstemmelse med proportionalitetsprincippet af følgende årsag: Toldunionen er en fælles politik og bør derfor gennemføres ved en rådsforordning. •Valg af retsakt

Ikke relevant 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Efterfølgende evalueringer/kvalitetskontrol af gældende lovgivning Ikke relevant •Høringer af interesserede parter Siden forordningen blev vedtaget har visse forarbejdningsvirksomheder i EU og medlemsstater meddelt Kommissionen, at Unionens forarbejdningssektor ikke i tilstrækkelig grad kan anvende toldkontingentet med løbenummer 09.2760 (hel kulmule og rosa kingklip). De mener, at grunder hertil er, at de kvalificerende behandlinger for denne vare, ikke omfatter "skiveskæring". Unionens forarbejdningsindustri anfører, at ca. 95 % af dette toldkontingent vil blive anvendt til forarbejdning ved skiveskæring. Det er derfor nødvendigt at indføre skiveskæring som en kvalificerende behandling, så kontingentet kan anvendes og konkurrenceevnen sikres i denne sektor. •Indhentning og brug af ekspertbistand Ikke relevant •Konsekvensanalyse Ikke relevant. Der er tale om en teknisk ændring af forordning (EU) 2015/2265, som blev vedtaget i december 2015. Det var således ikke nødvendigt med en konsekvensanalyse af forordning (EU) 2015/2265. •Målrettet regulering og forenkling Ikke relevant •Grundlæggende rettigheder Ikke relevant 4.VIRKNINGER FOR BUDGETTET Forslaget har ingen budgetmæssige virkninger for Kommissionen. 5.ANDRE FORHOLD •Planer for gennemførelsen og foranstaltninger til overvågning, evaluering og rapportering Ikke relevant

•Forklarende dokumenter (for direktiver) Ikke relevant •Nærmere redegørelse for de enkelte bestemmelser i forslaget Rådets forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018 blev vedtaget den 7. december 2015. Formålet med forordningen er at sikre konkurrenceevnen for Den Europæiske Unions forarbejdningsindustri ved at sikre tilstrækkelige forsyninger af fiskevarer til industrien uden at skade Unionens produktion af fiskevarer. Med henblik herpå begrænser eller suspenderer forordningen importafgifterne for et antal fiskevarer inden for toldkontingenter af passende størrelse. I forordningen angives også de forarbejdningsprocesser, for hvilke toldkontingenter er tilgængelige ("kvalificerende behandlinger") eller ikke er tilgængelige. Efter forordningen blev vedtaget har visse forarbejdningsvirksomheder i EU og medlemsstaterne meddelt Kommissionen, at Unionens forarbejdningssektor ikke i tilstrækkelig grad kan anvende toldkontingentet med løbenummer 09.2760 (hel kulmule og rosa kingklip). De mener, at grunder hertil er, at de kvalificerende behandlinger for denne vare, ikke omfatter "skiveskæring". Unionens forarbejdningsindustri anfører, at ca. 95 % af dette toldkontingent vil blive anvendt til forarbejdning ved skiveskæring. Derfor bør skiveskæring indføres som en kvalificerende behandling for at sikre anvendelsen af dette kontingent og sikre konkurrenceevnen i denne særlige sektor. 2016/0158 (NLE) Forslag til RÅDETS FORORDNING om ændring af Rådets forordning (EU) 2015/2265 om åbning og forvaltning af autonome EU-toldkontingenter for visse fiskevarer for perioden 2016-2018 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 31, under henvisning til forslag fra Europa-Kommissionen, og ud fra følgende betragtninger: 1) Ved Rådets forordning (EU) 2015/2265 blev der åbnet og fastsat bestemmelser for forvaltningen af autonome EU-toldkontingenter for visse fiskevarer for perioden 2016 til 2018. Der er fastsat passende mængder for hvert toldkontingent for at kunne sikre de rette forsyningsvilkår for Unionens industri i perioden 2016-2018. 2) I fodnote 2, tredje afsnit, i bilaget til forordning (EU) 2015/2265 beskrives de behandlinger, som indebærer, at visse toldkontingenter kan anvendes. Nævnte afsnit omfatter ikke skiveskæring i blandt de kvalificerende behandlinger, som giver adgang til toldkontingenter for frossen kulmule og rosa kingklip i henhold til toldkontingentet med løbenummer 09.2760 3) For at dette toldkontingent skal kunne anvendes, bør skiveskæring medtages som en kvalificerende behandling. 4) Forordning (EU) 2015/2265 bør derfor ændres i overensstemmelse hermed. 5) Den periode, i hvilken de toldkontingenter, som åbnes ved forordning (EU) 2015/2265 kommer til at gælde i det første år, løber fra den 1. januar til den 31. december 2016. Da det er nødvendigt at sikre ligebehandling af de økonomiske aktører, bør denne forordning anvendes med tilbagevirkende kraft fra den 1. januar 2016 —